આણંદ પાસેના બાકરોલ ગામની સીમમાં રામપુરા રોડ પર ગોયા તળાવ આવેલું છે. જેમાંથી મંગળવારે રાત્રિના સુમારે ૮.૫ ફૂટ લાંબો મગર બહાર નીકળીને રોડ પર આવી ચઢ્યો હતો. જેને લઈને સ્થાનિક લોકોમાં અફરા તફરી મચી જવા પામી હતી. આ અંગે ગ્રામજનોએ વિદ્યાનગરના નેચર હેલ્પ ફાઉન્ડેશન અને વન વિભાગને જાણ કરતાં નેચર હેલ્પ ફાઉન્ડેશનના રાહુલ સોલંકી, અલ્કેશ મોરલી, નીકુંજ ભોઈ, શૈલેષ માછી, મિહિર મકવાણા, નરેન્દ્ર ચૌહાણ અને વન વિભાગના અધિકારીઓ ઘટનાસ્થળે મગરને પાંજરામાં પૂર્યો હતો.